ddrg/super_eurlex huggingface dataset:
SL Uradni list Evropske unije C 348/3

Obvestilo osebam in subjektom, za katere veljajo omejevalni ukrepi iz Sklepa Sveta 2010/788/SZVP

2010/C 348/04

SVET EVROPSKE UNIJE

Osebam in subjektom, navedenim v Prilogi k Sklepu Sveta 2010/788/SZVP, sporočamo naslednje:

Varnostni svet Združenih narodov je določil osebe in subjekte, ki jih je treba uvrstiti na seznam oseb in subjektov, za katere veljajo ukrepi iz odstavkov 13 in 15 Resolucije 1596 (2005), kakor so bili podaljšani z odstavkom 3 Resolucije 1952 (2010).

Zadevne osebe in subjekti lahko odboru ZN, ustanovljenem v skladu z odstavkom 8 RVSZN 1533 (2004), kadar koli pošljejo zahtevek, skupaj z dokazili, naj se odločitev o njihovi uvrstitvi na seznam ZN ponovno preuči. Tovrstni zahtevki se pošljejo na naslednji naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Več informacij je na voljo na: http://www.un.org/sc/committees/751/comguide.shtml

V skladu z odločitvijo ZN je Svet Evropske unije odločil, da se osebe in subjekti, ki so navedeni v omenjeni prilogi, uvrstijo na seznam oseb in subjektov, za katere veljajo omejevalni ukrepi iz Sklepa Sveta 2010/788/SZVP. Razlogi za uvrstitev zadevnih oseb in subjektov na seznam so navedeni v ustreznih poljih v Prilogi k sklepu Sveta.

Zadevne osebe in subjekte je treba opozoriti, da lahko pri pristojnih organih zadevne države članice oziroma zadevnih držav članic, kakor je navedeno na spletnih mestih iz Priloge II k Uredbi (ES) št. 1183/2005, zaprosijo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člen 3 Uredbe).

Zadevne osebe in subjekti lahko na zgoraj navedeni naslov skupaj z dokazili pošljejo zahtevek Svetu, da se odločitev o njihovi uvrstitvi na zgornja seznama ponovno preuči.

Obenem zadevne osebe in subjekte obveščamo, da lahko sklep Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.
SL Uradni list Evropske unije C 289/7

Obvestilo osebam, za katere veljajo ukrepi iz Sklepa Sveta 2010/639/SZVP in Uredbe Sveta (ES) št. 765/2006

2010/C 289/06

SVET EVROPSKE UNIJE

Osebe, navedene v prilogah I do IV k Sklepu Sveta 2010/639/SZVP (1) in prilogi I k Uredbi Sveta (ES) št. 765/2006 (2), obveščamo:

Svet Evropske unije je ugotovil, da osebe, ki so na seznamu iz navedenih prilog, izpolnjujejo merila iz Sklepa 2010/639/SZVP in Uredbe (ES) št. 765/2006 o omejevalnih ukrepih proti nekaterim uradnikom Belorusije in bodo zato še naprej vključene v ta seznam. Kljub temu pa se je Svet odločil, da se odložitev omejitev potovanja za osebe s seznama v prilogi II k Sklepu 2010/639/SZVP, z izjemo Lydie Mihajlovne Yermoshine, in osebe s seznama v prilogi III k Sklepu 2010/639/SZVP, podaljša do 31. oktobra 2011.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kakor je navedeno na spletnih mestih v Prilogi II k Uredbi (ES) št. 765/2006, vložijo prošnjo za pridobitev dovoljenja za uporabo zamrznjenih sredstev za nujne potrebe ali posebna plačila (glej člen 3 Uredbe).

Zadevne osebe lahko zahtevek skupaj z dokazili pošljejo Svetu v ponovno preučitev odločitve o njihovi uvrstitvi na enega od navedenih seznamov, in sicer na naslednji naslov:

Svet Evropske unije Generalni sekretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe hkrati obveščamo, da sklep Sveta lahko izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 280, 26.10.2010, str. 18.

(2) UL L 134, 20.5.2006, str. 1.
SL Uradni list Evropske unije C 315/10

Obvestilo za osebe, subjekte in organe, ki jih je Svet vključil na seznam oseb, subjektov in organov, za katere velja člen 6 Uredbe Sveta (EU) št. 1284/2009 (Priloga II)

2009/C 315/06

Osebam, subjektom in organom, navedenim na seznamu v Prilogi II k Uredbi Sveta (EU) št. 1284/2009 z dne decembra 2009 (1), sporočamo naslednje:

Svet Evropske unije je ugotovil, da osebe, subjekti in organi, ki so na zgoraj navedenem seznamu, izpolnjujejo merila iz člena 6 Uredbe Sveta (EU) št. 1284/2009 z dne decembra 2009 o nekaterih posebnih omejevalnih ukrepih proti Republiki Gvineji in so bili zato vključeni v Prilogo II k tej uredbi. Uredba določa, da se zamrznejo vsa sredstva, drugo finančno premoženje in gospodarski viri, ki pripadajo zadevnim osebam, subjektom ali organom, ter da sredstva, drugo finančno premoženje in gospodarski viri niso niti neposredno niti posredno na voljo ali v korist tem osebam, subjektom ali organom.

Zadevne osebe, subjekte in organe je treba opozoriti, da lahko pri pristojnih organih zadevne države članice oziroma zadevnih držav članic, kakor je navedeno na spletnih mestih v Prilogi III k Uredbi, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člena 8 in 9 Uredbe).

Prav tako lahko osebe, subjekti in organi Svetu skupaj z dokazili predložijo zahtevek, da se sklep o njihovi vključitvi na zgornji seznam ponovno preuči.

Vsak tovrstni zahtevek je treba poslati na naslednji naslov:

Svet Evropske unije Generalni sekretariat Rue de la Loi 175 1048 Bruxelles/Brussel BELGIQUE/BELGIË

Obenem zadevne osebe, subjekte in organe opozarjamo na možnost izpodbijanja uredbe Sveta pri Sodišču splošne pristojnosti Evropske unije v skladu s pogoji iz člena 263(4) in (6) Pogodbe o delovanju Evropske unije.

(1) UL L 346, 23.12.2009.
9.

POZIVA Komisijo, naj kar največjo pozornost posveti priporočilom iz posebnega poročila, ter zlasti: (a) zagotovi večjo jasnost logike posega pri oblikovanju in izvajanju OP v okviru ustreznih postopkov odločanja Skupnosti, zlasti na ravni programov in projektov, in sicer s skladnimi ter natančneje določenimi znanstvenimi in socialno-ekonomskimi cilji, ki bi bili lahko specifični, merljivi, dosegljivi, relevantni in pravočasni ob hkratnem upoštevanju posebnega značaja dejavnosti RTR; (b) vzpostavi enotno in skladno strategijo ocenjevanja v okviru ustreznih služb Komisije, vključno z ustreznimi ocenjevalnimi metodologijami in tehnikami ter v ta namen pripravi priročnik za ocenjevanje dejavnosti OP in v okviru navedenega nadalje razvija delovanje skupin za ocenjevanje, katerim pomagajo zunanji strokovnjaki, da bi tako zagotovili potrebno raven neodvisnosti; (c) preuči možnosti za bolj centralizirano ocenjevanje in okrepljeno koordinacijo med ustreznimi službami Komisije, vključno z možnostjo vzpostavitve skupnega urada za ocenjevanje; (d) optimizira zbiranje, analizo in uporabo podatkov o ocenjevanju, da bi se s tem izboljšalo merjenje doseganja programskih ciljev z vidika izložkov, izidov, učinkov in socialno-ekonomskih učinkov, obenem pa omejila upravna obremenitev udeležencev ter v največji možni meri povečale koristi tovrstnih podatkov za odločanje na evropski, nacionalni in regionalni ravni; (e) določi vrsto in obseg ocenjevanja, zlasti da bi s tem namenili večjo pozornost vrednotenju dolgoročnega vpliva preteklih in sedanjih OP s posebnim poudarkom na evropski konkurenčnosti; zainteresiranim stranem zagotovi pravočasne in zadostne informacije o rezultatih, da bi s tem omogočili nadaljnje odločitve na področju te politike;
2.2

Kadar vodilna država oceni, da je treba izvesti evakuacijo upravičencev iz točke 3.1, o tem obvesti zadevne države članice na kraju samem in njihove prestolnice. Zadevne države članice pa obvestijo vodilno državo o njihovem stališču glede evakuacije in o tem, ali so pripravljene sprejeti tovrstno pomoč vodilne države. Kadar država članica odkloni to pomoč, je sama odgovorna za zaščito svojih državljanov in drugih morebitnih upravičencev njene konzularne pomoči. Državljani te države članice in drugi morebitni upravičenci njene konzularne pomoči so po načelu nediskriminacije še naprej upravičeni do pomoči vodilne države. Vodilna država ne odgovarja za morebitne posledice odločitve države članice o zavrnitvi njene pomoči.
—

imajo kulturne dejavnosti in ustvarjalne panoge, kakor so vizualne in uprizoritvene umetnosti, dediščina, film in video, televizija in radio, novi in razvijajoči se mediji, glasba, knjige in tisk, oblikovanje, arhitektura in oglaševanje prav tako ključno vlogo pri spodbujanju inovacij in tehnologije ter bodo v prihodnosti ključne gonilne sile trajnostne rasti;
SL Uradni list Evropske unije C 320/3

Obvestilo za osebe/skupine/entitete, ki so bile na podlagi Sklepa Sveta 2006/1008/ES z dne 21. decembra vključene na seznam oseb, skupin in entitet, za katere velja Uredba 2580/2001

(2006/C 320/02)

Osebam, skupinam oziroma entitetam, navedenim na seznamu iz Priloge k Sklepu Sveta 2006/1008/ES z dne 21. decembra (1), sporočamo naslednje:

Svet Evropske unije je potrdil, da so osebe, skupine oziroma entitete, ki so na zgoraj navedenem seznamu, vpletene v teroristična dejanja v smislu zadevnih pravnih instrumentov EU in so bile posledično na podlagi zgoraj omenjenega sklepa vključene na seznam oseb, skupin in entitet, za katere veljajo omejevalni ukrepi, predvideni v Uredbi Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (2). Ta uredba določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam ali organizacijam, ter da se slednjim ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Zadevne osebe, skupine oziroma entitete je treba opozoriti, da lahko pri pristojnem organu zadevne države članice oziroma zadevnih držav članic, navedenem na seznamu v Prilogi k Uredbi, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člen 5 Uredbe).

Zadevne osebe, skupine oziroma entitete lahko Svetu predložijo zahtevek za pridobitev utemeljitve, na podlagi katere so bile vključene na zgornji seznam (če jim ta utemeljitev še ni bila poslana). Prav tako lahko Svetu skupaj z dokazili predložijo zahtevek, da se sklep o njihovi vključitvi na zgornji seznam ponovno preuči.

Vsak tovrstni zahtevek je treba poslati na naslednji naslov: Svet Evropske unije (Attn.: UNSCR 1373 designations), Rue de la Loi 175, B-1048 Bruselj.

Obenem je treba opozoriti, da je vsaki zadevni osebi, skupini oziroma entiteti omogočeno, da v skladu s pogoji iz člena 230(4) in (5) Pogodbe o ustanovitvi Evropske skupnosti pri Sodišču prve stopnje izpodbija sklep Sveta.

(1) UL L 379, 28.12.2006.

(2) UL L 344, 28.12.2001, str. 71.
2.

SE ZAVEDA: — da igra zračni promet ključno vlogo v evropskem gospodarstvu ter mednarodni trgovini in sodelovanju in da lahko letalski sektor v veliki meri prispeva k izboljšanju konkurenčnosti evropskega gospodarstva, kakor je navedeno v Lizbonski agendi; — da so dosežki notranjega trga letalskega prometa Skupnosti, ki zadeva industrijo EU ter uporabnike, ustvarili znatne koristi za potrošnike in pomembne priložnosti za prevoznike, iz katerih bi se dalo črpati pri odnosu med Skupnostjo in tretjimi državami na področju letalskega prometa, in ki lahko služijo kot koristen zgled tretjim državam; — da se morajo pogajanja o novih ali spremenjenih letalskih sporazumih s tretjimi državami izvajati v duhu iskanja vzajemno ugodnih rešitev; — da razlike v razvojnih stopnjah dvostranskih letalskih dogovorov držav članic s tretjimi državami lahko v praksi privedejo do razlik v možnostih, ki so dostopne prevoznikom Skupnosti na nekaterih mednarodnih trgih; — pomembne vloge interesnih skupin industrije in potrošnikov, zlasti evropske letalske industrije, pri razvoju zunanje letalske politike Skupnosti;
7.

Medinstitucionalna pogajanja so se začela 9. oktobra 2019 na podlagi delnega mandata, podeljenega 7. junija 2019. Skupno je bilo organiziranih šest trialogov (9. oktobra in 11. novembra 2019 ter 7. oktobra, 12. in 25. novembra in 9. decembra 2020), na katerih so razpravljali o političnih vprašanjih in dali smernice za tehnične razprave. Podpora je bila zagotovljena na enaindvajsetih tehničnih sestankih. Poleg tega so bili vzporedno sklicani številni tehnični sestanki o horizontalnih vprašanjih, na katerih so razpravljali o določbah horizontalne narave v okviru treh skladov na področju notranjih zadev (Sklad za azil, migracije in vključevanje, instrument za upravljanje meja in vizume ter Sklad za notranjo varnost).
11.

Splošni cilj te uredbe je vzpostaviti pravno podlago za program IPE za obdobje po letu 2020. Splošni cilj IPE je izgradnja, razvoj, posodobitev in dokončanje vseevropskih omrežij na prometnem, energetskem in digitalnem področju ter spodbujanje čezmejnega sodelovanja na področju energije iz obnovljivih virov ob upoštevanju dolgoročnih zavez glede razogljičenja ter ciljev glede povečevanja evropske konkurenčnosti, pametne, trajnostne in vključujoče rasti, teritorialne, socialne in ekonomske kohezije ter povezovanja notranjega trga in dostopa do njega, s poudarkom na sinergijah med prometnim, energetskim in digitalnim sektorjem.
18.

Glavne spremembe v primerjavi s prvotnim predlogom Komisije, o katerih sta se dogovorila sozakonodajalca, so naslednje: 1) v različne določbe je bilo vneseno kompromisno besedilo, da bi se besedilo te uredbe uskladilo z določbami uredbe o programu Digitalna Evropa in uredbe o programu Obzorje Evropa, saj bo Kompetenčni center upravljal finančno podporo, povezano s kibernetsko varnostjo, iz programa Obzorje Evropa in programa Digitalna Evropa; 2) sklicevanje na sedež Kompetenčnega centra v pravnih določbah uredbe (člen 1) je bilo črtano. Namesto tega je bila dodana nova uvodna izjava 20; 3) dodanih je bilo več pojmov z ustreznimi opredelitvami, npr. „kibernetska grožnja“, „skupni ukrepi“, „prispevek v naravi“ in „evropsko vozlišče za digitalne inovacije“; 4) dodan je bil pojem „Agenda“, ki pomeni celovito in trajnostno industrijsko, tehnološko in raziskovalno strategijo za kibernetsko varnost, v kateri so določena strateška priporočila za razvoj in rast evropskega industrijskega, tehnološkega in raziskovalnega sektorja kibernetske varnosti ter strateške prednostne naloge za dejavnosti Kompetenčnega centra; 5) naloge Kompetenčnega centra, ki so bile prvotno določene v enem členu skupaj s cilji, so zdaj določene v posebnem členu, uvedeno pa je bilo tudi razlikovanje med strateškimi nalogami in izvedbenimi nalogami Kompetenčnega centra; 6) okrepljena je bila vloga agencije ENISA. Slednja bo stalna opazovalka v upravnem odboru Kompetenčnega centra ter bo lahko svetovala in prispevala k pripravi Agende ter letnih in večletnih programov dela; 7) uvedene so bile nove določbe v zvezi z nacionalnimi koordinacijskimi centri, zlasti v zvezi z imenovanjem centrov in oceno Komisije; 8) naloge upravnega odbora so bile podrobneje opredeljene, zlasti glede sprejetja Agende ter letnih in večletnih programov dela; 9) spremenjena so bila pravila glasovanja v upravnem odboru Kompetenčnega centra: namesto prvotne določbe iz predloga Komisije, po kateri bi morala imeti EU 50 % glasovalnih pravic, je bilo uvedeno načelo „en član, en glas“. Vendar bo imela Komisija pri nekaterih odločitvah, povezanih z izvrševanjem proračuna Unije, pa tudi v zvezi z letnim programom dela, večletnim programom dela in metodologijo za izračun prispevkov držav članic 26 % glasovalnih pravic; upravni odbor sprejema odločitve z večino najmanj 75 % vseh svojih članov; 10) industrijski in znanstveni svetovalni odbor je bil spremenjen v strateško svetovalno skupino, ki bo svetovala na podlagi rednega dialoga med Kompetenčnim centrom in kompetenčno skupnostjo za kibernetsko varnost; 11) kompetenčno skupnost za kibernetsko varnost bodo sestavljali kolektivni organi/organizacije in vanjo ne bodo vključeni posamezniki; kot kompromis bodo Kompetenčni center in njegovi organi za strokovni nasvet priložnostno vprašali strokovnjake, bodisi posameznike bodisi fizične osebe; 12) dodana sta bila nova člena o uravnoteženi zastopanosti spolov (člen 35) in pravni osebnosti strokovnega centra (člen 39).
(2)

Ključno je, da se te pravice in vrednote še naprej dejavno negujejo, ščitijo, spodbujajo, uveljavljajo in da so skupne državljanom in narodom ter da ostanejo v središču projekta Unije, saj lahko oslabitev varstva teh pravic in vrednot v kateri koli državi članici škodljivo vpliva na Unijo kot celoto. Zato bi bilo treba v splošen proračun Unije vnesti določbe za nov sklad za pravosodje, pravice in vrednote, ki ga bosta sestavljala program Državljani, enakost, pravice in vrednote, vzpostavljenim z Uredbo (EU) 2021/… Evropskega parlamenta in Sveta (3) (1) ter program Pravosodje. V času, ko se evropske družbe soočajo z ekstremizmom, radikalizmom in delitvijo ter ko se krči prostor za neodvisno civilno družbo, je bolj kot kadar koli prej pomembno spodbujati, krepiti in braniti pravosodje, pravice in vrednote Unije o spoštovanju človekovega dostojanstva, svobode, demokracije, enakosti, pravne države in spoštovanje človekovih pravic. To bo imelo globoke in neposredne posledice za politično, družbeno, kulturno in gospodarsko življenje v Uniji. Program Pravosodje (v nadaljnjem besedilu: Program) bo v skladu s programom za pravosodje za obdobje od 2014 do 2020, vzpostavljen z Uredbo (EU) št. 1382/2013 Evropskega parlamenta in Sveta (4), kot del novega Sklada za pravosodje, pravice in vrednote še naprej podpiral nadaljnji razvoj Unije kot območja pravice, ki temelji na pravni državi, neodvisnem in nepristranskem sodstvu, vzajemnem priznavanju in medsebojnem zaupanju, dostopu do pravnega varstva ter čezmejnem sodelovanju. Program za državljane, enakost, pravice in vrednote bo združil program za pravice, enakost in državljanstvo za obdobje od 2014 do 2020, vzpostavljen z Uredbo (EU) št. 1381/2013 Evropskega parlamenta in Sveta (5), ter program Evropa za državljane, ki je bil vzpostavljen z Uredbo Sveta (EU) št. 390/2014 (6) (v nadaljnjem besedilu: predhodna programa).
13.

Splošni cilj predloga uredbe Evropskega parlamenta in Sveta o vzpostavitvi programa za digitalno Evropo za obdobje 2021–2027 je vzpostaviti instrument financiranja, da bi z okrepitvijo digitalnih zmogljivosti EU na petih ključnih področjih (t. i. „specifičnih ciljih“) – ki so: visokozmogljivostno računalništvo, umetna inteligenca, kibernetska varnost in zaupanje, napredne digitalne veščine ter uvajanje, optimalna uporaba digitalnih zmogljivosti in interoperabilnost – čim bolj povečali koristi digitalne preobrazbe za državljane in državljanke EU ter njena podjetja in javne uprave.
2.

Uredba Sveta (ES) št. 1206/2001 o sodelovanju med sodišči držav članic pri pridobivanju dokazov v civilnih ali gospodarskih zadevah je pomemben instrument evropskega pravosodnega sodelovanja. Instrument zagotavlja okvir za čezmejno pravosodno pomoč med državami članicami pri čezmejnem zbiranju dokazov in za neposredno čezmejno pridobivanje dokazov. S predlogom za revizijo naj bi mehanizme sodelovanja in postopke pošiljanja iz veljavne uredbe prilagodili tehničnemu razvoju, povezanemu z digitalizacijo in uporabo informacijske tehnologije (IT). Predlog Komisije zlasti poziva k vzpostavitvi decentraliziranega sistema IT in njegovi obvezni uporabi za izmenjavo zaprosil in pisanj med organi držav članic. Njegov cilj je tudi razširiti in okrepiti neposredno čezmejno pridobivanje dokazov.
2.2

Za namene točke 2.1: (a) Najmanjša velikost oznake pnevmatike: širina 75 mm in višina 110 mm. Če je oznaka pnevmatike natisnjena v večjem formatu, je vsebina kljub temu sorazmerna z navedenimi specifikacijami; (b) Ozadje oznake pnevmatike: 100 % belo; (c) Pisavi: Verdana in Calibri; (d) Mere in specifikacije elementov, ki sestavljajo oznako pnevmatike: kot je določeno zgoraj; (e) Barvne kode, ob uporabi barvnega modela CMYK (cianova, škrlatna, rumena in črna), izpolnjujejo vse naslednje zahteve: — barve logotipa EU: — ozadje: 100,80,0,0, — zvezde: 0,0,100,0, — barva energijskega logotipa: 100,80,0,0, — koda QR: 100 % črna, — trgovsko ime ali blagovna znamka dobavitelja: barva 100 % črna in pisava Verdana Bold velikosti 7 pt, — identifikacijska oznaka tipa pnevmatike: barva 100 % črna in pisava Verdana Regular velikosti 7 pt, — oznaka velikosti pnevmatike, indeks nosilnosti in simbol hitrostnega razreda: barva 100 % črna in pisava Verdana Regular velikosti 10 pt, — razred pnevmatike: barva 100 % črna, pisava Verdana Regular velikosti 7 pt in poravnava desna, — črke lestvice za izkoristek goriva in lestvice oprijema na mokri podlagi: barva 100 % bela in pisava Calibri Bold velikosti 19 pt; črke so poravnane na sredini osi, ki je 4,5 mm oddaljena od leve strani puščic, — kode CMYK za barve puščic na lestvici oznak „A“ do „E“ za izkoristek goriva: — razred A: 100,0,100,0, — razred B: 45,0,100,0, — razred C: 0,0,100,0, — razred D: 0,30,100,0, — razred E: 0,100,100,0, — kode CMYK za barve puščic na lestvici oznak „A“ do „E“ za oprijem na mokri podlagi: — A: 100,60,0,0, — B: 90,40,0,0, — C: 65,20,0,0, — D: 50,10,0,0, — E: 30,0,0,0, — notranje razdelilne črte: debelina 0,5 pt in barva 100 % črna, — črka za razred glede na izkoristek goriva: barva 100 % bela in pisava Calibri Bold velikosti 33 pt. Puščici za razred glede na izkoristek goriva in razred glede na oprijem na mokri podlagi se umestita tako, da sta konici poravnani z ustreznima puščicama na lestvici „A“ do „E“. Črki v puščicah za razred glede na izkoristek goriva in razred glede na oprijem na mokri podlagi se umestita v središče pravokotnega dela puščice, ki je 100 % črne barve, — piktogram za izkoristek goriva: širina 16 mm, višina 14 mm, debelina 1 pt in barva 100 % črna, — piktogram za oprijem na mokri podlagi: širina 20 mm, višina 14 mm, debelina 1 pt in barva 100 % črna, — piktogram za zunanji kotalni hrup: širina 24 mm, višina 18 mm, debelina 1 pt in barva 100 % črna; številka decibelov v zvočniku v pisavi Verdana Bold velikosti 12 pt, enota „dB“ v pisavi Verdana Regular velikosti 9 pt; razpon razredov zunanjega kotalnega hrupa („A“ do „C“) poravnan na sredini pod piktogramom, črka ustreznega razreda zunanjega kotalnega hrupa v pisavi Verdana Bold velikosti 16 pt in ostale črke razredov zunanjega kotalnega hrupa v pisavi Verdana Regular velikosti 10 pt, — piktogram za oprijem na snegu: širina 15 mm, višina 13 mm, debelina 1 pt in barva 100 % črna, — piktogram za oprijem na ledu: širina 15 mm, višina 13 mm, debelina 1 pt, debelina poševnih črt 0,5 pt in barva 100 % črna, — številka uredbe: barva 100 % črna in pisava Verdana Regular velikosti 6 pt.
19.

Direktiva določa, da morajo države članice sprejeti ukrepe za lažje izvajanje zahtev glede dostopnosti do spletišč in mobilnih aplikacij, poleg tistih, ki so zajeti v področje uporabe, da bi promovirale in spodbujale programe usposabljanja v zvezi z dostopnostjo spletišč in mobilnih aplikacij ter tudi sprejele potrebne ukrepe za ozaveščanje o zahtevah glede dostopnosti.
4.

Svet za pravosodje in notranje zadeve je na zasedanju 15. in 16. junija 2015 kot splošni pristop odobril kompromisno besedilo iz dodatkov1 do 3 k dokumentu 9332/15, in sicer v povezavi z besedilom iz dodatka 1 k dokumentu 6812/15. Ob isti priložnosti se je Svet dogovoril, da bi moralo biti besedilo splošnega pristopa podlaga za prihodnja pogajanja z Evropskim parlamentom.
(3)

Vzroki za položaj, v katerem je Splošno sodišče, so strukturni in so med drugim povezani z večanjem števila in raznolikosti pravnih aktov institucij, organov, uradov in agencij Unije, kot tudi z obsegom in zapletenostjo zadev, predloženih Splošnemu sodišču, zlasti na področjih konkurence in državnih pomoči.